Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 1286

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 34% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 9 kredit A képzési szakasz célja azoknak az ismereteknek az elsajátítása, amelyek segítségével a hallgatók el tudnak igazodni a különböző korok történeti forrásaiban, a tárgyi írásos és egyéb emlékekben. Az alapozó képzés során kell megismerkedniük a történeti segédtudományok fontosabb elemivel (epigráfia, paleográfia, diplomatika, heraldika, kronológia). El kell sajátítaniuk a rokontudományoknak (régészet, néprajz, vallástörténet, művelődéstörténet) azokat a különböző elemeit, amelyek a történelem behatóbb tanulmányozásához feltétlenül szükségesek. Az alapozó ismeretekhez tartoznak a történetírás különböző területeivel foglalkozó stúdiumok is. 4.2.2. Törzs- és szakképzés: 55 kredit A törzs- és szakképzés célja az emberiség története nagy korszakainak (ős- és ókor, középkor, újkor, legújabb és 2001/80. szám jelenkor) megismertetése. A politikai viszonyok mellett szükséges a gazdaság, a társadalom, a művelődés, az ember és környezete kapcsolatrendszere, a vallások és intézmények történeti jellemzőinek és alakulásának tanulmányozása is. Fő tárgykörei: — Európa és az Európán kívüli világ az őskorban, az ókori Kelet, Görögország, Róma története; az ókori vallások és a művelődés története, — egyetemes történet: Európa és az Európán kívüli világ a középkorban; a világ története a kora újkorban; újkori és legújabb kori világtörténet; a jelenkor világtörténete, — Magyarország története: a magyarság őstörténete; a Kárpát-medence története a magyar honfoglalás előtt; Magyarország története a honfoglalástól Mohácsig; Magyarország és Erdély története a török uralom időszakában; Magyarország a 18. században és a 19. század első évtizedeiben; a reformkor, az 1848/49. évi polgári forradalom és szabadságharc időszaka; Magyarország az abszolutizmus és a dualizmus korszakában; Magyarország nem magyar népei; Magyarország a két világháború között; Magyarország története a jelenkorban. A korszakhatárok tekintetében a tudományban kialakult konvenciónak kell érvényesülnie. A középkortól kezdve a magyar és egyetemes történelem tanulmányozása párhuzamosan történik, a magyar történelem európai összefüggéseinek bemutatásával.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes